# OMMAVIY OFERTA SHARTNOMASI

*Tadbirkorlik sub’ektlariga onlayn mikrokredit ajratish haqida ommaviy oferta shartnomasi*

O‘zbekiston Respublikasi Fuqarolik kodeksining 367-moddasiga muvofiq, mazkur ommaviy oferta “Biznesni rivojlantirish banki” ATB (keyingi o‘rinlarda-bank)ning mijozlari bo‘lgan tadbirkorlik sub’ektlari (keyingi matnlarda- mijoz)ga onlayn tarzda masofaviy savdo kanallari (bankning rasmiy veb sayti, mobil- banking va internet- banking hamda bank bilan integratsiya qilingan tashqi manbalar) orqali mikrokredit ajratish bo‘yicha rasmiy taklifi hisoblanadi.

Mijoz taklifda ko‘zda tutilgan hatti-harakatlar amalga oshirgan (akseptlangan) paytidan boshlab, bank va mijoz o‘rtasida ommaviy oferta shartnomasi tuzilgan hisoblanadi hamda Kreditdor mazkur ommaviy oferta shartnomasining barcha shartlarini istisno qilmasdan so‘zsiz qabul qilganligini anglatadi.

# SHARTNOMA PREDMETI

* 1. Bank belgilangan skoringdan o‘tgan hamda ushbu ofertani akseptlovchi mijozga onlayn tarzda mikrokredit berish majburiyatini, mijoz esa olingan mikrokredit mablag‘larini belgilangan muddatda qaytarish va mikrokreditdan foydalanganligi uchun foizlar to‘lash majburiyatini oladi.

# MIKROKREDIT AJRATISH TARTIBI

* 1. Mikrokredit milliy valyutada kredit liniyasi ochmagan holda, mijozning ssuda hisobvarag‘idan uning bankdagi asosiy talab qilib olinguncha hisobvarag‘iga naqdsiz shaklda pul o‘tkazish yo‘li bilan ajratiladi.
	2. Kredit bo‘yicha Bankning mobil ilovasi, internet-banking (bank-mijoz) dasturi va bank rasmiy veb sayti (yuridik shaxsning shaxsiy kabinet hamda ) orqali mijoz onlayn arizasiga muvofiq 24/7 rejimida buyurtmalar qabul qilinadi.
	3. Mikrokredit oferta shartnomasi akseptlangan kundan keyingi bank ish kunidan kechiktirmasdan ajratiladi. Mobil ilova, internet-banking (bank-mijoz dasturi va bank bilan integratsiya qilingan tashqi manbalar) va bankning rasmiy veb sayti ishlashi bilan bog‘liq bo‘lgan ichki va tashqi ma’lumotlar bazalari hamda Bankning dasturiy ta’minotlarida kutilmagan texnik nosozliklar ro‘y bergan holatlar bundan mustasno. Ushbu holatda texnik nosozlik bartaraf etilgan kundan keyingi ish kunidan kechiktirmasdan mikrokredit ajratiladi.

# MIKROKREDIT SHARTLARI

* 1. Mikrokredit miqdori: mijoz skoring natijalaridan kelib chiqib, aniqlangan limit doirasida, 100 000 000 (Bir yuz million so‘m)dan oshmagan miqdorda.
	2. Mikrokredit muddati: 12 oy.
	3. Foiz stavkasi: yillik 27,99%.
	4. Kredit ta’minoti: qarz oluvchi mijoz tomonidan kredit qaytmaslik xataridan sug‘urta polisi.

# HISOB-KITOBLAR TARTIBI

* 1. Mikrokredit va unga hisoblangan foizlarni to‘lash muddati: har oyning belgilangan sanasi va kreditni oxirgi qaytarish sanasida.
	2. Kreditdan foydalanganlik uchun foizlar har kuni Bank tomonidan hisoblab boriladi.
	3. Mazkur oferta shartnomasi shartlariga asosan ajratilgan kreditni hamda u bo‘yicha foizlarni qaytarish to‘lov topshiriqnomasi orqali pul o‘tkazish yo‘li bilan amalga oshiriladi.
	4. Ta’minot (sug‘urta polisi) bilan bog‘liq xarajatlari kredit ajratilishidan oldin amalga oshiriladi.
	5. O‘zbekiston Respublikasining Fuqarolik kodeksi 248-moddasining ikkinchi qismiga muvofiq qarz oluvchining qarzi quyidagi navbatda qoplanadi:
1. asosiy qarz bo‘yicha muddati o‘tgan qarzdorlik va muddati o‘tgan foiz to‘lovlari mutanosib ravishda;
2. joriy davr uchun hisoblangan foizlar va joriy davr uchun asosiy qarz bo‘yicha qarzdorlik;
3. neustoyka (jarima, penya);
4. kreditorning qarzdorlikni uzish bilan bog‘liq bo‘lgan boshqa xarajatlari.
	1. Qarz oluvchi tomonidan kredit bo‘yicha asosiy qarz va foizlarni to‘lash muddati o‘tkazib yuborilganda, Bank qarz oluvchining barcha hisobvarag‘idan kerakli summani uning topshirig‘isiz so‘zsiz (akseptsiz) tartibda to‘lov talabnomasi yoki memorial order orqali hisobdan chiqaradi (undirib oladi).

# TARAFLARNING HUQUQ VA MAJBURIYATLARI

## Bankning huquqlari:

* + 1. Qarz oluvchi to‘lovga layoqatsiz deb topilganda, kreditni ta’minlash bo‘yicha o‘z majburiyatlarini bajarmaganda, taqdim etilgan kreditni qaytarilishiga ta’sir ko‘rsatuvchi ma’lumot va hisobotlarning haqqoniy emasligi oferta shartnoma imzolangandan keyin aniqlanganda hamda Qarz oluvchi tomonidan Bankning ushbu bo‘yicha majburiyatlari kuchga kirgan vaqtdan boshlab 2 ish kuni muddat davomida kreditdan foydalanilmaganda (to‘lov hujjatlarini taqdim etmaslik) ushbu oferta shartnomada nazarda tutilgan kreditni berishdan butunlay yoki qisman bosh tortish.
		2. Kreditlash jarayonida ajratilgan kreditga tegishli bo‘lgan buxgalteriya va statistik hisobotlarni (korxonaning moliyaviy-xo‘jalik ahvoli, kreditning ta’minlanganligi, kreditga layoqatliligi va boshqalar) olish va tahlil qilish.
		3. Quyidagi hollarda qarz oluvchini bundan buyon kreditlashni to‘xtatish va foizlarni hamda kredit bo‘yicha asosiy qarzni muddatidan oldin, shuningdek undiruvni kredit ta’minotiga qaratish orqali undirish:
			- Qarz oluvchi tomonidan kredit shartnomasida belgilangan har qanday to‘lov majburiyatlari bajarilmagan hollarda;
			- Qarz oluvchining moliyaviy ahvoli yomonlashganda (zararlar, nolikvid balans va boshqalar) buxgalterlik hisobi lozim darajada yuritilmaganda, taqdim etilgan hisobotlarning noto‘g‘riligi (haqqoniy emasligi) aniqlanganda;
			- ajratilgan kreditning qaytarilishi turli sabablarga ko‘ra ta’minlanmagan bo‘lib qolgan hollarda, yoki Bank xulosasiga ko‘ra taqdim etilgan ta’minot to‘liq yoki qisman o‘z qiymatini yo‘qotgan yoki haqiqiy emas deb topilganda;
			- kredit qaytarilishiga salbiy ta’sir ko‘rsatuvchi oferta shartnomada ko‘zda tutilgan boshqa majburiyatlar bajarilmaganda;
			- mazkur oferta shartnoma bilan bog‘liq bo‘lgan boshqa shartnomalar (garov, kafillik, kafolat) shartlari bajarilmaganda yoki buzilganda.

Bunday hollarda Bank oldindan 10 kundan ko‘p bo‘lmagan muddat ichida qarz oluvchini xabardor qiladi, ammo qarz oluvchini Bank tomonidan ogohlantirilmaganligi Bankning bundan buyon kreditlashni to‘xtatish va foizlarni hamda kredit bo‘yicha asosiy qarzni muddatidan oldin undirishga bo‘lgan huquqiga o‘z ta’sirini ko‘rsatmaydi.

* + 1. Bank xulosasiga ko‘ra taqdim etilgan ta’minot to‘liq yoki qisman o‘z qiymatini yo‘qotgan yoki haqiqiy emas deb topilganda, kafil yoki kafolat beruvchi to‘lovga layoqatsiz bo‘lganda qarzdordan yetarli qiymatdagi qo‘shimcha ta’minot talab qilish.
		2. Qarz oluvchining kredit tarixini shakllantirish uchun zarur bo‘lgan ma’lumotlarni Kredit axborot tahlil markazi va Kredit axborot milliy institutilariga taqdim etish.
		3. Mazkur oferta shartnoma bo‘yicha Bank o‘zining qonuniy talablarini qanoatlantirish uchun zarur bo‘lgan tegishli pul mablag‘larini O‘zbekiston Respublikasi Fuqarolik kodeksi 783-moddasiga muvofiq, Qarz oluvchi mijozning barcha hisobvarag‘laridan uning topshirig‘isiz so‘zsiz (akseptsiz) tartibda to‘lov talabnomasi yoki memorial order orqali undirib olish.

## Qarz oluvchining huquqlari:

* + 1. Kredit mablag‘lari ajratilguniga qadar kredit olishdan voz kechish;
		2. Kredit mablag‘larini muddatidan oldin qaytarish.
		3. Kredit qarzorliklari bo‘yicha Bankdan ma’lumotlar olish;
		4. Kreditlash va hisob-kitoblar bo‘yicha O‘zbekiston Respublikasi me’yoriy- huquqiy hujjatlari va Bankning ichki me’yoriy hujjatlaridagi o‘zgarishlar haqida Bankdan ma’lumot olish.

## Bankning majburiyatlari:

* + 1. Qarz oluvchiga mazkur oferta shartnomada belgilangan miqdorda va shartlarda mikrokredit ajratish.
		2. Olingan mikrokredit bo‘yicha qarz oluvchiga ssuda hisobvarag‘ini ochish.
		3. Qarz oluvchini Bank tomonidan kreditni muddatidan ilgari undirish faktlari va sabablari haqida xabardor qilish.

## Qarz oluvchining majburiyatlari:

* + 1. Kreditni va u bo‘yicha hisoblangan foizlarni mazkur oferta shartnomada belgilangan muddatlarda va miqdorda to‘liq qaytarish.
		2. Kreditdan foydalanish davrida kreditlashning qaytarishlik, to‘lovlilik, ta’minlanganlik va muddatlilik tamoyillariga rioya qilish.
		3. Qarz oluvchining moliyaviy ahvolini monitoring va tahlil qilish uchun Bankka zaruratga ko‘ra moliyaviy hisobotlar hamda boshqa hujjatlar va ma’lumotlarni taqdim etish.
		4. Tashkiliy-huquqiy shaklining o‘zgarishi yoki qarz oluvchining moliyaviy ahvoliga o‘z ta’sirini o‘tkazuvchi har qanday boshqa o‘zgarishlar haqida Bankni oldindan (15 kun avval) yozma ravishda xabardor qilish.
		5. Qayta tashkil etilayotganda (huquqiy voris bo‘lgan hollar bundan mustasno) yoki tugatilayotganda zudlik bilan kreditni muddatidan oldin qaytarish hamda hisoblangan barcha foizlarni to‘lash.
		6. Mazkur oferta shartnoma amal qilish muddati davomida qarz oluvchi quyidagilarning bajarilishini ta’minlashi lozim:
			- mijoz faoliyati bo‘yicha pul mablag‘lari aylanmasini mazkur bankdagi asosiy hisob raqami orqali amalga oshirish va barqaror pul tushumini ta’minlash;
			- har qanday sud nizolari, shartnomaviy majburiyatlardagi yoki uning moliyaviy holati bo‘yicha kreditning qaytarilishiga salbiy ta’sir ko‘rsatuvchi boshqa o‘zgarishlardan Bankni xabardor qilib turish;
			- o‘zining faoliyatini amalga oshirish va mazkur shartnoma shartlarini bajarish uchun lozim bo‘lgan barcha ruxsat va litsenziyalarni o‘z vaqtida olish va ularning muddatini uzaytirish.
		7. Ta’minot (sug‘urta polisi to‘lovi) bo‘yicha xarajatlari to‘lovini amalga oshirish.
		8. Taqdim etilgan ta’minot to‘liq yoki qisman o‘z qiymatini yo‘qotgan yoki haqiqiy emas deb topilganda yetarli qiymatdagi qo‘shimcha ta’minot berish.
		9. O‘zbekiston Respublikasi Fuqarolik kodeksining 776 va 783 moddalariga asosan Bankning birinchi talabi bilan mazkur talabni qondirish uchun yetarli bo‘lgan pul mablag‘larini o‘zining barcha hisobvarag‘laridan Bank hisobvarag‘iga o‘tkazish to‘g‘risida o‘ziga xizmat ko‘rsatuvchi bankka topshiriq berish.

# TOMONLARNING JAVOBGARLIGI

* 1. Asosiy qarzni qaytarish muddati kechiktirilganda (muddati o‘tgan kreditga), Qarz oluvchi Bankka butun kechiktirilgan davr uchun mazkur oferta shartnomada belgilangan foiz stavkasining 1,5 baravar oshirilgan miqdorida yuqori foiz to‘laydi.
	2. Mazkur oferta shartnomada ko‘rsatilgan muddatda kredit ajratilmaganda, Bank qarz oluvchiga kechiktirilgan to‘lovning har bir kuni uchun kechiktirilgan to‘lov summasining 0,1% miqdorida, ammo kechiktirilgan to‘lov summasining 10%dan oshmagan miqdorda penya to‘laydi (mijoz tomonidan sug‘urta polisi uchun to‘lovlarni amalga oshirmagan hollar bundan mustasno).
	3. Foizlarni belgilangan muddatda to‘lamaganligi va ular bo‘yicha muddati o‘tgan summalar vujudga kelgani uchun qarzdor Bankka kechiktirilgan to‘lovning har bir kuni uchun kechiktirilgan to‘lov summasining 0,1%i miqdorida, ammo kechiktirilgan to‘lov summasining 50%idan oshmagan miqdorda penya to‘laydi.
	4. Mazkur oferta shartnomada ko‘zda tutilmagan holatlar bo‘yicha javobgarliklar O‘zbekiston Respublikasining amaldagi qonunchiligiga muvofiq o‘rnatiladi.

# NIZOLARNI HAL ETISH TARTIBI

* 1. Tomonlar ushbu oferta shartnoma yuzasidan kelib chiqishi mumkin bo‘lgan kelishmovchilik va nizolarni muzokaralar yo‘li bilan hal qiladilar. Agarda ko‘rsatib o‘tilgan kelishmovchilik va nizolar muzokaralar yo‘li bilan hal etilmasa, ular O‘zbekiston Respublikasining amaldagi qonun hujjatlariga asosan Bank xizmatlari ofisi (BXO), Bank xizmatlari markazi (BXM) joylashgan joydagi sudda hal etiladi.

# OFERTANING AMAL QILISH MUDDATI

* 1. Mazkur oferta shartnomasi akseptlangandan so‘ng kuchga kiradi, Qarz oluvchi mijoz tomonidan ushbu oferta bo‘yicha majburiyatlar to‘liq bajarilguniga qadar amalda bo‘ladi.
	2. Mazkur oferta shartnoma muddatidan oldin, shartnomada ko‘zda tutilgan hollarga asosan bir tomonlama bekor qilinishi mumkin.
	3. Mazkur oferta shartnoma tomonlardan birining tashabbusi bilan bekor bo‘lganda, Qarz oluvchi Kredit bo‘yicha barcha qarzdorliklarni Bankka to‘lashi shart.

# FORS-MAJOR HOLATLAR

* 1. Agar oferta shartnomasi imzolangandan so‘ng, taraflarning erki va istagiga bog‘liq bo‘lmagan hamda oldindan ko‘ra bilib yoki oldini olib bo‘lmaydigan, favqulodda vaziyatlar oqibatidagi yengib bo‘lmas kuch tufayli taraflar mazkur oferta shartnoma bo‘yicha olgan majburiyatlarini qisman yoki to‘liq bajara olmasalar (fors-major), buning uchun ular javobgar bo‘lmaydilar. Bunda taraflarning hech biri, ajratilgan kreditni qaytarish bo‘yicha majburiyatdan tashqari, ko‘rilishi mumkin bo‘lgan zararlarni qoplashni talab qilishga haqli bo‘lmaydi.
	2. Quyidagilar favqulodda vaziyatlar (fors-major) bo‘lib hisoblanadi: suv toshqini, yong‘in, zilzila, portlash, bo‘ron, yer ko‘chkisi, epidemiya va boshqa tabiat hodisalari, urush yoki harbiy harakatlar, fuqarolik tartibsizliklari, terrorchilik harakatlari, hukumat va davlat organlarining aktlari.
	3. Taraflar fors-major holatlari vujudga kelganligi va tugaganligi haqida zudlik bilan yozma ravishda bir-birlarini xabardor qilishlari lozim.
	4. Fors-major xolatiga asoslanayotgan taraf, vakolatli davlat idorasining bunday holatlarni vujudga kelganligini tasdiqlovchi tegishli hujjatini taqdim etishi shart.

# KORRUPSIYAGA QARSHI SHARTLAR

* 1. Taraflar ushbu shartnoma bo‘yicha o‘z majburiyatlarini bajarayotganda ularning har biri o‘z faoliyatida korrupsion xarakatlarni to‘liq ta’qiqlash va har qanday shaklda yordam (bevosita yoki bilvosita), shu jumladan pul mablag‘lari, qimmatbaho buyumlar, boshqa mol-mulk yoki mulkiy xarakterdagi xizmatlar, boshqa mulkiy huquqlarni olish/berish, muayyan masalalarni tezroq hal qilishni ta’minlash, ma’muriy va boshqa tartib-qoidalarni soddalashtirish, raqobat va boshqa afzalliklarni ta’minlashni to‘liq rad etadi. Tomonlar o‘z faoliyatida amaldagi qonunchilik, shuningdek uning asosida ishlab chiqilgan korrupsiyaga qarshi kurashishga qaratilgan siyosat va tartib (agar mavjud bo‘lsa)talablariga amal qiladilar.
	2. Taraflar ushbu shartnoma bo‘yicha o‘z majburiyatlarini bajarish chog‘ida na o‘zlari, na ijroiya organi, na ularning masabdor shaxlari yoki xodimlari biron-bir shaxslarga (jumladan, jismoniy shaxslar, tijorat tashkilotlari va davlat mansabdor shaxslari) korrupsion to‘lovlarni taqdim etishni taklif qilmasligini, taqdim etmasligini, rozilik bermasligini, shuningdek har qanday shaxsdan (to‘g‘ridan-to‘g‘ri yoki bilvosita) har qanday korrupsion to‘lovlarni olishga yoki qabul qilishga rozi bo‘lmasliklarini kafolatlaydi.
	3. Mazkur bo‘limning biron bir shartlari buzilgan taqdirda, tegishli taraf boshqa tarafni bunday buzilish sodir bo‘lgan kundan boshlab 5 (besh) ish kuni ichida yozma ravishda xabardor qilish majburiyatini oladi. Taraf yozma xabarnomada ushbu bo‘limning qaysi bir qoidalari buzilganligini tasdiqlovchi ishonchli faktlar va materiallarni taqdim qilishi shart.

Yozma xabarnomalar “Biznesni rivojlantirish banki” ATB tomonidan tashkil etilgan jismoniy va yuridik shaxslar uchun korrupsiyaga qarshi kurashish “Komplaens ishonch liniyasi” kanallari (tel:78 150-59-95, veb sayt [www.brb.uz,](http://www.brb.uz/) Telegram messenjer BRB AntiKor (@brbantikor\_bot) orqali amalga oshiriladi.

* 1. Ushbu bo‘lim qoidalari taraflardan biri tomonidan buzilganligi fakti tasdiqlanganda va/yoki boshqa tarafning qoidabuzarliklarni ko‘rib chiqish haqida xabarnoma natijalari yuzasidan ma’lumot taqdim qilmagan taqdirda, boshqa taraf oferta shartnomasi bir taraflama qisman yoki to‘liq bekor qilishga haqli.
	2. Mazkur oferta shartnomasi korrupsiyaga qarshi shartlarga asoslanib bekor qilgan taraf, bunday bekor qilish natijasida yetkazilgan haqiqiy zararni talab qilishga haqli. Zararlarni qoplash taraflar tomonidan yozma ravishda tasdiqlanagan dalolatnomada belgilangan muddat va miqdorda amalga oshiriladi.

# BOSHQA SHARTLAR

* 1. Qarz oluvchi, o‘ziga taalluqli bo‘lgan yoki uni identifikatsiya qilish imkonini beradigan axborotlarni va ma’lumotlarni Bank tomonidan uchinchi shaxslarga berilishiga yoki ulardan foydalanishiga o‘z roziligini beradi.
	2. Mazkur oferta shartnomasining bir yoki bir nechta sharti qonunga yoki sud qaroriga muvofiq o‘z kuchini yo‘qotsa, shartnomaning boshqa shartlari bekor bo‘lishiga asos bo‘lmaydi.
	3. Mazkur oferta shartnomasida ko‘zda tutilmagan boshqa holatlar bo‘yicha tomonlar O‘zbekiston Respublikasining amaldagi qonunchiligiga asosan hal etadilar.
	4. Ommaviy oferta va uning shartlari Fuqarolik kodeksining 367-, 369-, 370 -

moddalariga asosan ishlab chiqilgan.

* 1. Tomonlarning bank rekvizitlari, manzillari o‘zgargan hollarda albatta bir- birlarini yozma ravishda xabardor qilishlari shart.

## Bank rekvizitlari:

“Biznesni rivojlantirish banki” ATB.

Manzil: Toshkent sh., Shayxontohur tumani, A.Navoiy ko‘chasi, 18A- uy.

MFO: 01037; STIR: 206916313

Telefon: +998 (78) 150-00-55, Veb sahifa: [www.brb.uz](http://www.brb.uz/)